Diari Oficial de la Generalitat Valenciana


Sumari del DOGV 6665, del 05-12-2011 (2011/12999)

RESOLUCIÓ de 29 de novembre de 2011, de la Direcció General d'Universitat, Estudis Superiors i Ciència, per la qual s'adjudiquen i deneguen beques per a la realització d'estudis universitaris durant el curs acadèmic 2010/2011 a les universitats de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6665

Data del DOGV
:   05-12-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/12482


Data del document
:   29-11-2011

Organisme emissor
:   Conselleria d'Educació, Formació i Ocupació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 29 de novembre de 2011, de la Direcció General d'Universitat, Estudis Superiors i Ciència, per la qual s'adjudiquen i deneguen beques per a la realització d'estudis universitaris durant el curs acadèmic 2010/2011 a les universitats de la Comunitat Valenciana.
[2011/12554]
Atès el que disposa la base 26a.2., de l'orde 76/2010, de 3 d'agost, de la Conselleria d'Educació (DOCV núm. 6344, de 31.08.2010), per la qual es convoquen beques per a la realització d'estudis universitaris durant el curs acadèmic 2010/2011 a les universitats de la Comunitat Valenciana.
Vistes les propostes de les Comissions de Selecció i examinades les al·legacions presentades, per delegació del conseller d'Educació, Formació i Ocupació, resol:
Primer
Concedir la beca per a la realització d'estudis universitaris durant el curs acadèmic 2010/2011 en les universitats de la Comunitat Valenciana, als sol·licitants que complixen amb els requisits establits en l'orde de convocatòria i què es relacionen en l'annex d'esta resolució.
Segon
Denegar la beca als sol·licitants no relacionats a l'annex d'esta resolució, que no complixen amb algun o alguns dels requisits establits en l'orde de convocatòria i que s'especifiquen en les llistes definitives que s'exposaran a l'apartat "Ajudes i Beques" de la pàgina web de la Conselleria d'Educació, Formació i Ocupació, http://www.edu.gva.es/univ/val/ayudas\_y\_becas.htm, i als taulers d'anuncis dels rectorats de les universitats de la Comunitat Valenciana d'acord amb el que disposa la base 26a.2, abans esmentada.
Tercer
Lliurar a cada universitat pública de la Comunitat Valenciana l'import de les taxes per serveis acadèmics universitaris no satisfets pels alumnes beneficiaris de la beca, a l'efecte que en procedisquen a la compensació, d'acord amb el que establix la base 27a de la convocatòria aprovada per l'orde de 29 de juliol de 2009, en la quantia següent:
Universitat de València 581.380,32 €
Universitat Politècnica de València 445.010,53 €
Universitat d'Alacant 388.467,08 €
Universitat Jaume I de Castelló 150.263,06 €
Universitat Miguel Hernández d'Elx 175.410,30 €
Quart
Abonar a cada universitat privada de la Comunitat Valenciana l'import de les beques, en concepte de gastos de matrícula, dels alumnes beneficiaris de les ajudes convocades per l'orde 76/2010, de 3 d'agost, d'acord amb el que establix la base 28a.1 de la mencionada orde, en la quantia següent:
Universitat Cardenal Herrera-CEU 31.976,44 €
Universitat Catòlica de València Sant Vicent Màrtir 176.008,43 €
Universitat Internacional Valenciana 1.483,84 €
Les universitats privades de la Comunitat Valenciana procediran a transferir els alumnes beneficiaris de la beca la quantia determinada en l'annex de la present resolució, d'acord amb el que establix la base 28a.2 de la convocatòria aprovada per l'orde 76/2010.
Quint
Estes ajudes s'adjudiquen a càrrec de la aplicació pressupostària 36.32.58.529.97.1, línia de subvenció T1313000, del pressupost de la Generalitat per a l'any 2011, per un import global de 1.950.000 euros
Sisé
Esta resolució produirà efectes des del moment de la seua firma.
D'acord amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei Reguladora de la Jurisdicció Contenciosa Administrativa, la present resolució, que posa fi a la via administrativa, es podrà recórrer potestativament en reposició o bé plantejar directament el recurs contenciós administratiu, en els terminis i davant els òrgans que s'indiquen tot seguit:
a) El recurs de reposició s'haurà d'interposar davant el conseller d'Educació, Formació i Ocupació, en el termini d'un mes comptador des de l'endemà de la publicació en el Diari Oficial de la Comunitat Valenciana.
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació en el Diari Oficial de la Comunitat Valenciana.
València, 29 de novembre de 2011.- El director general d'Universitat, Estudis Superiors i Ciència: José Miguel Saval Pérez.